**LOOMEETTEVÕTJATELE TUGITEENUSTE PAKKUMISE TOETUSE TAOTLEJATE EELNÕUSTAMISE LÄBIVIIMINE JA TAOTLUSTE VALIKUMETOODIKA**

1. **Taotlejate eelnõustamine**
   1. Loomeettevõtjatele ettevõtlusinkubatsiooni- või arendusteenuse pakkujad (potentsiaalsed taotlejad) peavad enne tugiteenuste pakkumise toetuse taotlemist läbima eelnõustamise.
   2. Eelnõustamiseks esitab potentsiaalne taotleja Ettevõtluse ja Innovatsiooni Sihtasutuse (edaspidi EIS) veebilehe kaudu projektikirjelduse.
   3. Esitatud projektikirjeldusi vaatavad läbi toetuse rakendamise eest vastutavad EIS-i töötajad, kes annavad projektikirjeldusele eelhinnangu ja soovitused käesoleva valikumetoodika punktis 4 loetletud valikukriteeriumitest lähtuvalt. Vajadusel kaasatakse projektikirjeldusele hinnangu andmisesse EIS-i väline sõltumatu ekspert.
   4. EIS-i töötajad koostavad iga projektikirjelduse kohta kirjaliku tagasiside, mis edastatakse potentsiaalsele taotlejale.
2. **Taotluste hindamine** 
   1. Määruse „[Loomeettevõtjatele tugiteenuste pakkumise, nende arenguplaanide elluviimise ja ekspordivõimekuse kasvu toetamise tingimused ja kord](https://www.riigiteataja.ee/akt/108072023010?leiaKehtiv)“ (edaspidi määrus) raames esitatud ja vastavaks tunnistatud taotlusi hinnatakse määruses toodud ning käesolevas hindamismetoodikas kirjeldatud valikukriteeriumite alusel. EIS-i töötaja koostab taotluse kohta eelhinnangu, mis esitatakse hindamiskomisjonile. Projektide lõplik hindamine toimub hindamiskomisjonis. Rakendusüksusel on õigus vajadusel kaasata hindamisse valdkondlikke eksperte.
   2. Ekspert võib taotluse hindamise käigus küsida täpsustusi taotluses esitatud andmete kohta EIS-i töötaja vahendusel.
   3. Taotlust hinnatakse käesoleva valikumetoodika punktis 4 loetletud nelja (4) valikukriteeriumi alusel.
   4. Taotlusi hinnatakse skaalal 0 – 4. Käesolevas valikumetoodikas on kirjeldatud hinded: 0 = puudulik, 2 = keskpärane ja 4 = väga hea. Hinne 1 on hinnete 0 ja 2 vahepealne ja hinne 3 on hinnete 2 ja 4 vahepealne hinnang.
   5. Kui valikukriteerium koosneb alakriteeriumitest, siis iga valikukriteeriumi hinne on selle alakriteeriumite kaalutud keskmine hinne.
   6. Taotluse koondhinne on nelja (4) valikukriteeriumi kaalutud keskmine hinne.
   7. Taotluse koondhinne ja valikukriteeriumite hinded arvutatakse täpsusega kaks (2) kohta pärast koma.
   8. Taotluse hindamisel võetakse arvesse nii taotluses sisalduv kui taotlejalt täiendavalt saadud lisainformatsioon, samuti muud ekspertidele, EIS-i töötajatele ja hindamiskomisjoni liikmetele teadaolevad hindamist mõjutavad tõendatud asjaolud.
   9. Hindamiskomisjoni koosolekule kutsutakse oma taotlust tutvustama ka taotleja esindusõiguslik(ud) isik(ud).
   10. Hindamiskomisjoni liikmed kinnitavad lihthäälteenamusega EIS-i töötaja poolt taotlusele hindamismetoodika alusel antud hinnangu. Juhul, kui lihthäälteenamusega EIS-i töötaja hinnangut ei kinnitata, muudavad hindamiskomisjoni liikmed põhjendatud juhtudel valikukriteeriumide hindeid alakriteeriumite lõikes. Hindamise tulemused ja põhjendused kajastatakse hindamiskomisjoni protokollis. Taotluse lõplik koondhinne kujuneb hindamiskomisjoni liikmete poolt antud hinnete aritmeetilise keskmisena.
   11. Hindamiskomisjon teeb ettepaneku taotluse rahuldamiseks, osaliseks rahuldamiseks, kõrvaltingimusega rahuldamiseks või rahuldamata jätmiseks koos vastavate põhjendustega, mis protokollitakse kirjalikult.
   12. Rahuldamisele kuuluvad vastavaks tunnistatud taotlused, mis käesoleva valikumetoodika punktis 4 toodud valikukriteeriumide alusel on saanud koondhindeks vähemalt 2,50 punkti ja ükski neljast valikukriteeriumist ei ole hinnatud hindega alla 2,00 ning taotletav summa ei ületa taotlusvooru eelarvet.
   13. Juhul, kui taotluste maht ületab taotlusvooru eelarvet, koostatakse taotluste hindamise tulemusena taotluste pingerida ning taotlused kuuluvad rahuldamisele vastavalt pingereale kuni eelarveliste vahendite jätkumiseni.
   14. Võrdsete hindamistulemuste korral eelistatakse taotlust, millel on suurem omafinantseeringu määr. Juhul kui omafinantseeringu määr on samuti võrdne, eelistatakse taotlust, mille valikukriteeriumi 2 (projekti põhjendatus) hinne on kõrgem.
   15. Taotlus ei kuulu rahuldamisele juhul, kui selle hindamisel antud koondhinne jääb alla 2,50 punkti või kui vähemalt üks käesoleva hindamismetoodika punktis 4 loetletud neljast valikukriteeriumidest hinnatakse hindega alla 2,00 või taotletav summa ületab taotlusvooru eelarve vaba jäägi ja taotlust ei ole võimalik ühendmääruse § 9 lõike 1 alusel osaliselt rahuldada.
3. **Toetuse andmise eesmärk ja selle kasutamise oodatavad tulemused**
4. Toetuse andmise eesmärk on siduda loomemajanduse ja sidusvaldkondades olevat potentsiaali ettevõtlusega, soodustades uute ambitsioonikate ja kestlike ärimudelitega ettevõtete juurdekasvu, tõstes loomeettevõtjate ekspordivõimekust ning luues teistele majandussektoritele loomemajanduse kaudu lisaväärtust ärimudelite, toodete ja teenuste ning müügi ja turunduse arendamisel.
5. Loomeettevõtjatele tugiteenuste pakkumise toetuse kasutamine peab panustama meetmete nimekirja tulemusnäitaja „VKEd, kellel on suurem lisandväärtus töötaja kohta“ sihttaseme täitmisesse ning meetme eriomaste tulemusnäitajate täitmisesse, milleks on kasusaaja müügitulu ja ekspordi müügitulu või kasusaaja müügitulu ja lisandväärtuse kasv. Toetus peab suurendama ettevõtjate ekspordipotentsiaali ja teadlikkust loomesektorile olulise kasvupotentsiaaliga sihtturgudest ning toetama rahvusvahelise äritegevuse arengut.
6. Loomeettevõtjatele tugiteenuste pakkumise toetuse kasutamine peab panustama meetmete nimekirja väljundnäitaja „mitterahalist toetust saavad ettevõtjad“ sihttaseme täitmisesse. Juhul kui projekt sisaldab ettevõtlusinkubatsiooni teenuste pakkumist, peab toetuse kasutamine täiendavalt panustama väljundnäitaja „toetatavad uued ettevõtjad“ sihttaseme täitmisesse keskendudes ekspordipotentsiaaliga uutele ettevõtjatele ning äriarendusliku fookusega rahvusvaheliste partnerlussuhete loomisele ja arendamisele.
7. Toetust antakse projektile, mis täidab toetuse andmise eesmärki ja panustab tulemuste saavutamisse ning mille raames tugiteenuste pakkujad osutavad piirkonna või valdkonna turutõrkest, nõudlusest ja potentsiaalist lähtuvaid loomeettevõtluse arengut toetavaid tugiteenuseid, sealhulgas pakuvad loomeettevõtjatele rahvusvahelisi eksporditurunduse programme välisturgudele sisenemiseks ja osalemist rahvusvahelistel kontakt- ja turundusüritustel ning messidel, mis aitavad kasvatada Eesti loomeettevõtjate ekspordipotentsiaali, parandada ettevõtjate teadlikkust loomesektorile olulise kasvupotentsiaaliga sihtturgudest ja soodustada äriarendusliku fookusega partnerlussuhete loomist ja arendamist.
8. **Taotluse valikukriteeriumid ja nende osakaalud, alakriteeriumite ja aspektide hinnete kirjeldused ning hindeskaalad**

Nõuetele vastavaks tunnistatud taotlusi hinnatakse järgmiste valikukriteeriumide ja osakaalude alusel:

1) projekti kooskõla valdkondliku arengukava „Kultuuri arengukava 2021–2030“ ja Eesti pikaajalise arengustrateegia „Eesti 2035“ aluspõhimõtete ja sihtidega ning projekti mõju rakenduskava erieesmärgi ja meetme eesmärkide saavutamisele – 30% maksimaalsest koondhindest;

2) projekti põhjendatus – 25% maksimaalsest koondhindest;

3) projekti kulutõhusus – 20% maksimaalsest koondhindest;

4) taotleja ja partnerite suutlikkus projekti ellu viia – 25% maksimaalsest koondhindest.

|  |  |  |
| --- | --- | --- |
| **Kriteerium 1: Projekti kooskõla valdkondliku arengukava „Kultuuri arengukava 2021–2030“ ja Eesti pikaajalise arengustrateegia „Eesti 2035“ aluspõhimõtete ja sihtidega ning projekti mõju rakenduskava erieesmärgi ja meetme eesmärkide saavutamisele.**  **Osakaal valikukriteeriumi maksimaalsest koondhindest 30%.**  **Hinnatakse:** *projekti vastavust siseriiklikes arengudokumentides („Kultuur 2030“, „Eesti 2035“, rakenduskava)*  *sisalduvate sihtide, suundade ja aluspõhimõtetega ning panust neis seatud eesmärkide saavutamisse, kooskõla Euroopa Parlamendi ja nõukogu määruse (EL) nr 2021/1060 artiklis 9 nimetatud horisontaalsete põhimõtetega.*  *Hindamisel võetakse aluseks projekti raames tehtavate tegevuste mõju kasusaajate (loomeettevõtjast VKE-d) majandusnäitajatele, samuti pakutava teenuse sisu ja tõhusust ning kestliku arengu, regionaalse tasakaalustatuse, soolise võrdõiguslikkuse, võrdsete võimaluste ja ligipääsetavuse põhimõtete rakendamist.* | | |
| ***1.1*** | | ***Projekti panus arengukavade sihtide täitmisesse ning kooskõla alus- ja horisontaalsete põhimõtetega, mõju meetme eesmärgi saavutamisele.***  ***Osakaal valikukriteeriumi koondhindest 50%.***  Hinnatakse projekti kooskõla arengudokumentidega, samuti alus- ja horisontaalsete põhimõtetega. |
| **Hinne** | | **Taseme kirjeldus** |
| **4** | | Projekt on kooskõlas arengudokumentide ja põhimõtetega ning mõju meetme eesmärgi saavutamisele on väga hea, sest:   * Taotleja projekt on suunatud loomeettevõtjate välisturgudel tegutsemise ja ekspordikäibe kasvu toetamisele, pakkudes neile süsteemset tuge ja võimalusi rahvusvaheliseks nähtavuseks ning kontaktide loomiseks. * Projekt panustab olulisel määral Eesti eksportturgude mitmekesistamisse, kasvatab olulisel määral kasusaajate ekspordivõimekust. * Projekt aitab olulisel määral kasvatada Eesti loomeettevõtjate ekspordipotentsiaali ning parandab märkimisväärselt kasusaajate teadlikkust loomesektorile olulise kasvupotentsiaaliga sihtturgudest. * Projekt toetab märkimisväärselt kasvuambitsiooniga ja uuendusmeelsete ettevõtjate rahvusvahelise konkurentsivõime kasvu. * Projekt soodustab kasusaajate teadus- ja arendustegevuse ning äriarendusliku fookusega partnerlussuhete loomist ja arendamist. Projekti tegevused on suunatud sektori olulistele väärtusahelatele. * Projekti tegevustes rakendatakse majandusliku, sotsiaalse ja keskkonnaalase kestlikkuse põhimõtteid, sealhulgas ESG-lähenemist, ÜRO säästva arengu eesmärke, ringmajanduse põhimõtteid, ökoloogilise jalajälje vähendamist ning soolise võrdõiguslikkuse, võrdse kohtlemise ja mitmekesisuse edendamist. Nende põhimõtete lõimimise kaudu toetatakse loomeettevõtjate väärtuspakkumise arendamist kestlike ärimudelite kujundamisel. * Projekti raames pakutavad teenused on ligipääsetavad. Tugiteenuse pakkumisel järgitakse ligipääsetavuse[[1]](#footnote-2) põhimõtteid kogu teenuse vältel ning nende põhimõtete rakendamine on detailselt läbi mõeldud. Teenus on eri- ja eristuvate vajadustega[[2]](#footnote-3) osalejatele ligipääsetav nii füüsiliselt kui ka digitaalselt (sh koduleht ja erinevad turunduskanalid). * Projekti raames pakutakse tugiteenuseid regionaalselt väljaspool Harjumaad sh asub tugiteenuse pakkuja ise väljaspool Harjumaad ja kasusaajad asuvad väljaspool Harjumaad. |
| **3** | | Vahepealne hinnang |
| **2** | | Projekt on valdavas osas kooskõlas arengudokumentide ja põhimõtetega ning mõju meetme eesmärgi saavutamisele on keskpärane, sest:   * Taotleja projekt on osaliselt suunatud loomeettevõtjate välisturgudel tegutsemise ja ekspordikäibe kasvu toetamisele. Ekspordisuunalised tegevused võiks olla süsteemsemad ja põhjalikumalt läbi mõeldud. * Projekt panustab osaliselt Eesti eksportturgude mitmekesistamisse ning kasvatab osaliselt kasusaajate ekspordivõimekust. Projekt aitab osaliselt kasvatada Eesti loomeettevõtjate ekspordipotentsiaali ning parandab osaliselt kasusaajate teadlikkust loomesektorile olulise kasvupotentsiaaliga sihtturgudest. * Projekt toetab osaliselt kasvuambitsiooniga ja uuendusmeelsete ettevõtjate rahvusvahelise konkurentsivõime kasvu. * Projekt soodustab osaliselt kasusaajate teadus- ja arendustegevuse ning äriarendusliku fookusega partnerlussuhete loomist ja arendamist. Projekti tegevused on suunatud osaliselt sektori olulistele väärtusahelatele. * Projekti tegevustes rakendatakse piiratud ulatuses majandusliku, sotsiaalse ja keskkonnaalase kestlikkuse põhimõtteid, sealhulgas ESG-lähenemist, ÜRO säästva arengu eesmärke, ringmajanduse põhimõtteid, ökoloogilise jalajälje vähendamist ning soolise võrdõiguslikkuse, võrdse kohtlemise ja mitmekesisuse edendamist. Nende põhimõtete lõimimise kaudu toetatakse osaliselt loomeettevõtjate väärtuspakkumise arendamist kestlike ärimudelite kujundamisel. Esitatud info võimaldab rakendamist hinnata vaid osaliselt. * Projekti raames pakutavad teenused on osaliselt ligipääsetavad. Tugiteenuse pakkumisel järgitakse ligipääsetavuse põhimõtteid osaliselt või taotluses esitatud informatsioon võimaldab mõista nende rakendamist osaliselt. Ligipääsetavus nii füüsilisele kui ka digitaalsele (sh koduleht ja erinevad turunduskanalid) keskkonnale kas ei ole tagatud kõigile eri- ja eristuvate vajadustega osalejatele või ei ole ligipääsetavus tagatud terve pakkumise vältel. * Projekti tugiteenuste pakkuja asub Harjumaal, kuid projekti raames pakutakse tugiteenuseid regionaalselt väljaspool Harjumaad ehk osa kasusaajaid asuvad väljaspool Harjumaad. |
| **1** | | Vahepealne hinnang |
| **0** | | Projekt ei ole kooskõlas arengudokumentide ja põhimõtetega ning mõju meetme eesmärgi saavutamisele puudulik, sest:   * Taotleja projekt ei ole suunatud loomeettevõtjate välisturgudel tegutsemise ja ekspordikäibe kasvu toetamisele. Ekspordisuunalised tegevused ei ole läbimõeldud. * Projekti tegevused ei keskendu eksportturgude mitmekesistamisse ning kasusaajate ekspordivõimekuse ja kõrgemat lisandväärtust loovate toodete ja teenuste ekspordimahtude kasvatamisele. Projekti tegevused keskenduvad ainult Eesti-sisese tegevusmahu kasvatamisele. * Projekt ei aita kasvatada Eesti loomeettevõtjate ekspordipotentsiaali ning ei paranda kasusaajate teadlikkust loomesektorile olulise kasvupotentsiaaliga sihtturgudest. * Projekt ei toeta kasvuambitsiooniga ja uuendusmeelsete ettevõtjate rahvusvahelise konkurentsivõime kasvu. * Projekt ei soodusta kasusaajate teadus- ja arendustegevust ning äriarendusliku fookusega partnerlussuhete loomist ja arendamist. Projekti tegevused ei ole suunatud sektorile olulistele väärtusahelatele. * Projekti tegevustes ei rakendata majandusliku, sotsiaalse ja keskkonnaalase kestlikkuse põhimõtteid, sealhulgas ESG-lähenemist, ÜRO säästva arengu eesmärke, ringmajanduse põhimõtteid, ökoloogilise jalajälje vähendamist ning soolise võrdõiguslikkuse, võrdse kohtlemise ja mitmekesisuse edendamist. Nende põhimõtete lõimimise kaudu ei toetata loomeettevõtjate väärtuspakkumise arendamist kestlike ärimudelite kujundamisel. * Projekti raames pakutavad teenused ei ole ligipääsetavad. Tugiteenuse pakkumisel ei järgita ligipääsetavuse põhimõtteid või esitatud informatsioon ei võimalda hinnata ligipääsetavuse nõuetega arvestamist teenuse pakkumisel. On oht, et teenus ei ole ligipääsetav ei füüsiliselt ega ka digitaalselt (sh koduleht ja erinevad turunduskanalid) eri- ja eristuvate vajadustega osalejatele. * Projekti raames ei pakuta tugiteenuseid regionaalselt väljaspool Harjumaad. Tugiteenuste pakkuja ja kasusaajad asuvad Harjumaal. |
| ***1.2*** | ***Kasusaajatele suunatud tegevuste sisu, kvaliteet ja tõhusus ning mõju meetme eesmärkide ja tulemusnäitajate täitmisele.***  ***Osakaal valikukriteeriumi koondhindest 50%.***  Hinnatakse, kas väärtuspakkumises on piirkonna või valdkonna turutõrge, nõudlus ja potentsiaal määratletud, sihtgruppide vajadused vastavalt sellele kirjeldatud ning kas projekti tegevustes osalemise tagajärjel kasvab kasusaajate lisandväärtus ja ekspordipotentsiaal ning kuivõrd pakutav teenus paistab silma kestliku arengu ja ligipääsetavuse põhimõtete rakendamise poolest. | |
| **Hinne** | **Taseme kirjeldus** | |
| **4** | Kasusaajatele suunatud tegevuste sisu, kvaliteet ja tõhusus on väga hea, sest:   * Projekti väärtuspakkumine lähtub selgelt piirkonna või valdkonna turutõrkest, nõudlusest ja kasvupotentsiaalist ning on selgelt analüüsitud ja formuleeritud. Sihtgrupi vajadused on vastavalt sellele põhjendatult ja detailselt kirjeldatud; * Projekti raames pakutavad tugiteenused, sealhulgas rahvusvahelised eksporditurunduse programmid ja sihtturgudele suunatud tegevused, on sisuliselt tugevad, mõjusad ja suunatud konkreetsete tulemuste saavutamisele ning aitavad otseselt kaasa meetme eesmärkide ja tulemusnäitajate täitmisele; * Projekti tegevused mõjutavad olulisel määral kasusaajate ekspordi müügitulude ja lisandväärtuse kasvu ning loovad eeldused kõrgema lisandväärtusega toodete ja teenuste ekspordiks; * Projekti tulemusel alustavad kasusaajad aktiivset ja sihipärast tegutsemist valitud sihtturgudel, sh vajadusel koostöös teiste majandussektorite ettevõtetega. Projekti käigus omandatud kompetentsid, rakendatud ärimudelid ja loodud ärikontaktid võimaldavad neil tekkinud ekspordipotentsiaali praktiliselt ja jätkusuutlikult ellu viia. * Projekti kasusaajate valik on hästi kirjeldatud ja eesmärgipõhine ning hõlmab vähemalt 10 kasusaajat, kellel on selge ekspordi- ja kasvupotentsiaal ning võimekus uuele turule sisenemiseks. | |
| **3** | Vahepealne hinnang | |
| **2** | Kasusaajatele suunatud tegevuste sisu, kvaliteet ja tõhusus on keskpärane, sest:   * Projekti väärtuspakkumine lähtub osaliselt piirkonna või valdkonna turutõrkest, nõudlusest ja kasvupotentsiaalist ning teostatud analüüsis esineb puudusi. Sihtgrupi vajadused on osaliselt vastavalt sellele põhjendatud ja kirjeldatud. * Projekti raames pakutavad tugiteenused, sealhulgas rahvusvahelised eksporditurunduse programmid ja sihtturgudele suunatud tegevused vastavad osaliselt kasusaajate vajadustele. Osade tegevuste asjakohasus ja põhjendatus projekti eesmärkide saavutamise ning kasusaajate vajaduste seisukohast on kaheldav sh ei ole selge kõigi tegevuste seos eesmärkide ja tulemusnäitajate saavutamisega. * Projekti tegevused mõjutavad osaliselt kasusaajate ekspordi müügitulude ja lisandväärtuse kasvu ning loovad osaliselt eeldused kõrgema lisandväärtusega toodete ja teenuste ekspordiks. * Projekti tulemusel alustavad kasusaajad uusi ekspordi- ja/või koostöövõimalusi valitud sihtturgudel sh vajadusel koostöös teiste majandussektorite ettevõtetega, kuid need kontaktid jäävad ühekordseks, kasusaajate suutlikkus potentsiaali ärakasutamiseks oluliselt ei kasva. Eksportturgudel läbilöömise potentsiaal on keskpärane. * Projekti kasusaajate valik on osaliselt kirjeldatud ning hõlmab vähemalt 10 kasusaajat, kelle ekspordi- ja kasvupotentsiaal ning võimekus uuele turule sisenemiseks on keskpärane. | |
| **1** | Vahepealne hinnang | |
| **0** | Kasusaajatele suunatud tegevuste sisu, kvaliteet ja tõhusus on puudulik, sest:   * Projekti väärtuspakkumine ei lähtu piirkonna või valdkonna turutõrkest, nõudlusest ja kasvupotentsiaalist ning teostatud analüüs kas ei ole asjakohane või analüüs puudub. Sihtgrupi vajadused ei ole vastavalt sellele kirjeldatud. * Projekti raames pakutavad tugiteenused ei vasta kasusaajate vajadustele või projektis puuduvad rahvusvahelised eksporditurunduse programmid ning sihtturgudele suunatud tegevused * Projekti tegevused ei mõju kasusaajate ekspordi müügitulude ja lisandväärtuse kasvu ning ei loo eelduseid kõrgema lisandväärtusega toodete ja teenuste ekspordiks. * Projektiga ei looda kasusaajatele uusi võimalusi eksportturgudel ega suurendata koostööd teiste majandussektorite ettevõtetega. Kasusaajate ekspordisuutlikkuse arendamisega ei tegeleta. * Projekti kasusaajate valikut ei ole kirjeldatud ja/või on projektis planeeritud vähem kui 10 kasusaajat. | |
|  | |  |
| **Kriteerium 2: Projekti põhjendatus.**  **Osakaal valikukriteeriumi maksimaalsest koondhindest 25%.**  ***Hinnatakse:*** *Hinnatakse eesmärgipüstitust ja ettevalmistustöö kvaliteeti,* *kas ja millised on taotluses seatud konkreetsed eesmärgid, mida soovitakse projektiga saavutada ning kuivõrd on kõik projektis ettenähtud tegevused projekti elluviimise seisukohast vajalikud. Samuti kas projekt sisaldab piisavalt asjakohast informatsiooni projekti ja selle tulemuste ning väljundite hindamiseks. Hinnatakse kui realistlik on eesmärkide saavutamine planeeritud ajaperioodi jooksul ning milline on riskide avaldumise tõenäosus projekti tegevuste elluviimisega seoses ja mil määral on riskide maandamise võimalused tagatud.* | | |
| **Hinne** | | **Taseme kirjeldus** |
| **4** | | Projekti põhjendatus on väga hea, sest:   * Projekti eesmärgid on konkreetselt sõnastatud ja mõõdetavad ning selgelt seotud kasusaajate arenguvajadustega. * Ettevalmistuse kvaliteeti arvesse võttes on eesmärkide saavutamine projekti lõpuks tõenäoline. Taotluses esitatud eeldused on detailsed, asjakohased ja realistlikud. Kavandatud tegevused on asjakohased, põhjendatud ja loogiliselt järjestatud, tagades seeläbi projekti eesmärkide saavutamise. * Taotleja tegevuste ajakava on asjakohane, tegevuskavas toodud tähtaegadega on tegevuste elluviimine realistlik. Taotleja on arvestanud ajakavas ettenägematute viivituste ja ootamatute asjaoludega. * Kõik projektiga seonduvad riskid on määratletud ning riskide maandamiseks on planeeritud asjakohased tegevused, mis tagavad projekti eduka toimimise. |
| **3** | | Vahepealne hinnang |
| **2** | | Projekti põhjendatus on keskpärane, sest:   * Projekti eesmärgid on üldsõnalised ja osaliselt mõõdetavad ning ei toeta täies ulatuses kasusaajate arenguvajadusi. * Ettevalmistuse kvaliteeti arvesse võttes esineb mõningasi puudusi kavandatud tegevustes. Taotluses esitatud eeldused on valdavalt asjakohased ja realistlikud, kuid neis esineb küsitavusi või need on üldised. Projekti eesmärkide saavutamine projekti lõpuks on siiski tõenäoline. * Taotleja tegevuste ajakava on osaliselt asjakohane, tegevuskava sisaldab tegevusi, mille elluviimine planeeritud mahus ja tähtajas sealhulgas eesmärkide kvaliteetne saavutamine ei pruugi olla täies ulatuses saavutatav. Taotleja on mõnede tegevuste puhul arvestanud ajakavas ettenägematute viivitustega/ootamatute asjaoludega. * Projektiga seonduvad riskid on osaliselt määratletud ning need on asjakohased. Riskide ilmnemisel on taotlejal olemas alternatiivsed tegevused, kuid kõik riskide maandamise meetmed ei ole piisavad või asjakohased. Projekti elluviimine on siiski tõenäoline. |
| **1** | | Vahepealne hinnang |
| **0** | | Projekti põhjendatus on puudulik, sest:   * Projekti eesmärgid on ebarealistlikud ning neid ei ole võimalik mõõta. Projekti eesmärgid ei toeta kasusaajate arenguvajadusi. * Ettevalmistuse kvaliteeti sh kavandatud tegevusi arvesse võttes ei ole projekti eesmärkide saavutamine projekti lõpuks tõenäoline. Taotluses esitatud eeldused on ebarealistlikud ja puudulikud. * Taotleja esitatud tegevuskava ajaraamistik ei ole tegevuste sidususe, projekti sihtgrupi ja eesmärkide seisukohast asjakohane. Tõenäosus, et tegevused suudetakse ellu viia tegevuskavas ettenähtud mahus, ajaraamis ja kvaliteedis on väike. Taotleja ei ole arvestanud ajakavas ettenägematute viivitustega/ootamatute asjaoludega. * Projekti elluviimine on seotud suurte riskidega, mille ilmnemise tõenäosus on suur. Riskide maandamine ei ole läbimõeldud või ei ole riskide maandamise meetmed asjakohased. Projekti edukas elluviimine ei ole tõenäoline. |

|  |  |
| --- | --- |
| **Kriteerium 3: Projekti kulutõhusus.**  **Osakaal valikukriteeriumi maksimaalsest koondhindest 20%.**  **Hinnatakse:** kas projektis ettenähtud tegevused ja lahendused on piisavalt kulutõhusad planeeritud väljundite ja tulemuste saavutamiseks; kas planeeritud eelarve on realistlik. Taotlusest peab selguma, milliste arvutuste ja hinnangute alusel on eelarve kokku pandud. | |
| **Hinne** | **Taseme kirjeldus** |
| **4** | Projekti kulutõhusus on väga hea, sest:   * Projekti eelarve on tegevuste elluviimiseks optimaalne ning planeeritud tulemuste saavutamiseks kulutõhus. * Planeeritud kulud on koostatud väga hea detailsusega ja vajalikud, arvutuslikult selgelt välja toodud ja väga hästi põhjendatud. |
| **3** | Vahepealne hinnang |
| **2** | Projekti kulutõhusus on keskpärane, sest:   * Projekti eelarve on tegevuste elluviimiseks optimaalne, kuid planeeritud tulemusi arvestades mitte piisavalt kulutõhus. * Planeeritud kulude vajalikkus/arvestus ei ole täies ulatuses selge/avatud ning põhjendused ei ole kohati piisavad. |
| **1** | Vahepealne hinnang |
| **0** | Projekti kulutõhusus on puudulik, sest:   * Projekti eelarve ei ole tegevuste elluviimiseks ja planeeritud tulemus- ning väljundnäitajate saavutamiseks optimaalne ja kulutõhus. * Planeeritud eelarve ei ole realistlik, kulude vajalikkus/arvestus ei ole selge/avatud ning põhjendatud. |
|  | |
| **Kriteerium 4: Taotleja ja partnerite suutlikkus projekti ellu viia.**  **Osakaal valikukriteeriumi maksimaalsest koondhindest 25%.**  **Hinnatakse:** *taotleja organisatoorset, projektijuhtimise ja finantsvõimekust projekti tulemuslikuks elluviimiseks. Kui projekti elluviimisse on kaasatud partnerid, hinnatakse ka nende rolli ja panuse põhjendatust.* | |
| ***4.1*** | ***Taotleja võimekus ja kompetents projekti elluviimisel, kasusaajate ja partnerite kaasamisel.***  ***Osakaal valikukriteeriumi koondhindest 60%***  *Hinnatakse, kas taotlejal ja projektimeeskonnal on olemas projekti elluviimiseks vajalik organisatoorne suutlikkus, juhtimis- ja projektijuhtimise kompetents, valdkondlikud ja ettevõtlusalased teadmised ning kogemus sarnaste arendusprojektide läbiviimisel. Samuti hinnatakse kohalike ja rahvusvaheliste koostöövõrgustike kasutamist, vajadusel partnerite kaasamist ning rollide ja vastutuste selgust projekti elluviimisel.*  *Kui projekti elluviimine eeldab partnerite kaasamist, siis kas vajalikud partnerid on kaasatud ning kuidas on kindlustatud partnerite koostöö (koostöölepingud, kokkulepped, ühiste kavatsuste protokollid koos kõigi osapoolte õiguste, kohustuste ja vastutusega).* |
| **Hinne** | **Taseme kirjeldus** |
| **4** | Taotleja, projektimeeskonna ja partnerite suutlikkus projekti ellu viia on väga hea, sest:   * Taotlejal on asjakohased teadmised ja oskused ning pikaajaline kogemus sarnaste arendusprojektide sh ekspordisuunaliste arendustegevuste tulemuslikust elluviimisest; * Taotleja organisatsiooniline ja tehniline suutlikkus, sh juhtimisvõimekus, tugiteenuste pakkumiseks vajalik teenuste pakett ning taristu ja/või tehnoloogilised lahendused, on väga heal tasemel projekti eesmärgipäraseks ja tulemuslikuks elluviimiseks ning vastavad kasusaajate arenguvajadustele; * Projektijuhil on asjakohane eduka projektijuhtimise kogemus nii erinevate organisatsioonidevahelise koostöö kui valdkondadeülese koostöö koordineerimisel. * Projekti meeskond on komplekteeritud ja/või teenusena sisse ostetud, asjakohased kompetentsid (sh valdkondlikud ning juhtimis- ja koostöö- ning ettevõtlusalased teadmised, oskused ja kogemused) on esindatud ning elluviidavatele tegevustele on vastutajad määratud. * Taotleja kasutab aktiivselt kohalikke ja rahvusvahelisi koostöövõrgustikke. Projekti kaasatud partneritel on selge, põhjendatud ja eesmärgipõhine roll projekti eesmärkide saavutamisel. * Taotleja organisatsiooniline võimekus on varasemate saavutustega tõendatud ja juhtimisalane kompetents on kõrge. |
| **3** | Vahepealne hinnang |
| **2** | Taotleja, projektimeeskonna ja partnerite suutlikkus projekti ellu viia on keskpärane, sest:   * Taotleja vajalikud teadmised ja oskused on keskmisel tasemel ning sarnaste arendusprojektide sh ekspordisuunaliste arendustegevuste läbiviimise kogemus on vähene või lühiajaline. * Taotlejal on osaliselt kaetud organisatsioonilised ning tehnilised eeldused, sh juhtimisvõimekuses esineb küsitavusi, pakutav teenuste pakett ning taristu ja/või tehnoloogia on keskpärasel tasemel projekti eesmärgipäraseks ja tulemuslikuks elluviimiseks, arvestades muuhulgas kasusaajate arenguvajadusi. * Projektijuhil on eelnev projektijuhtimise kogemus erinevates organisatsioonides, kuid tal puuduvad projekti spetsiifikast tulenevad valdkondlikud ja/või ettevõtlusalased teadmised ja/või valdkondade ülese koostöö koordineerimise kogemus. * Projekti meeskond on komplekteeritud ja/või teenusena sisse ostetud, ning on valdavalt asjakohane, kuid osad vajalikud kompetentsid (sh valdkondlikud ning juhtimis- ja koostöö alased teadmised, oskused ja kogemused) puuduvad ja/või vastutusvaldkonnad ei ole selgelt jaotatud. * Taotleja koostöö erinevate võrgustikega on vähene, rahvusvaheline koostöö puudub või on alles arendamisel. Kui projekti elluviimine eeldab partnerite kaasamist, siis enamus vajalikke partnereid on leitud, kuid puudub tõendus nende rahalise või sisulise panustamise osas. * Taotleja organisatsiooniline võimekus ja juhtimiskompetents on keskpärased. |
| **1** | Vahepealne hinnang |
| **0** | Taotleja ja partnerite suutlikkus projekti ellu viia on puudulik, sest:   * Taotleja teadmised ja oskused on ebapiisavad ning sarnaste arendusprojektide sh ekspordisuunaliste arendustegevuste läbiviimise kogemus puudub. * Taotlejal puuduvad organisatsioonilised ning tehnilised eeldused, sh juhtimisvõimekus on madal, pakutav teenuste pakett ja/või taristu ja/või tehnoloogia ei ole heal tasemel projekti eesmärgipäraseks ja tulemuslikuks elluviimiseks, arvestades muuhulgas kasusaajate arenguvajadusi. * Projektijuhil puudub eelnev projektijuhtimise kogemus, projekti spetsiifikast tulenevad valdkondlikud- ning ka ettevõtlusalased teadmised ning valdkondadeülese koostöö koordineerimise kogemus. * Projekti meeskond ei ole täielikult komplekteeritud ja/või teenusena sisse ostetud ning projektimeeskonna teiste liikmete kompetentsid (sh valdkondlikud ning juhtimis- ja koostöö alased teadmised, oskused ja kogemused) on puudulikud. * Taotlejal puudub koostöö erinevate võrgustikega (sh rahvusvahelistega). Eesmärkide saavutamiseks vajalikud partnerid on kaasamata (kui projekti elluviimine eeldab partnerite kaasamist). * Taotleja organisatsiooniline võimekus ja juhtimiskompetents on madal. |
| ***4.2*** | ***Taotleja finantsvõimekus.***  ***Osakaal valikukriteeriumi koondhindest 40%***  *Hinnatakse milline on taotleja finantsvõimekus ning kas projekti elluviimiseks vajalik omafinantseeringu, projekti abikõlblike ja mitteabikõlblike (sh ettenägematute) kulude tasumise suutlikkus on tagatud. Juhul kui kaasatakse täiendavaid finantseerimisvõimalusi, siis kas nende saamine on realistlik ja tõendatud.* |
| **Hinne** | **Taseme kirjeldus** |
| **4** | Taotleja finantsvõimekus on väga hea sest:   * Taotleja olemasolevatele finantsnäitajatele ja välja toodud eelarve katteallikatele tuginedes on taotluses toodud tegevuste elluviimiseks vajalik omafinantseeringu ja kulude (sh abikõlblike ja mitteabikõlblike ning ettenägematute) tasumine enne toetuse väljamaksmist tagatud. * Taotlejal on võimalik täiendavaid finantsvahendeid kaasata, nende saadavus ja piisavus on veenvalt tõendatud. |
| **3** | Vahepealne hinnang |
| **2** | Taotleja finantsvõimekus on keskpärane, sest:   * Taotleja olemasolevatele finantsnäitajatele ja välja toodud eelarve katteallikatele tuginedes on taotluses toodud tegevuste elluviimiseks vajalik omafinantseering tagatud, kuid kõikide kulude (sh abikõlblike ja mitteabikõlblike ning ettenägematute) tasumine enne toetuse väljamaksmist eeldab täiendavate finantsvahendite kaasamist. * Taotlejal on suure tõenäosusega võimalik täiendavaid finantsvahendeid kaasata, kuid vahendite saadavus ja piisavus ei ole täiel määral tõendatud. |
| **1** | Vahepealne hinnang |
| **0** | Taotleja finantsvõimekus on puudulik, sest:   * Taotleja olemasolevatele finantsnäitajatele ja välja toodud eelarve katteallikatele tuginedes ei ole taotluses toodud tegevuste elluviimiseks vajalik projekti omafinantseering ning kõikide kulude (sh abikõlblike ja mitteabikõlblike ning ettenägematute) tasumine enne toetuse väljamaksmist tagatud. * Taotlejal puuduvad võimalused täiendavate finantsvahendite kaasamiseks taotluses toodud tegevuste elluviimiseks. |

1. Ligipääsetavuse põhimõtted – kui projekti raames pakutav teenus on mõeldud kasutamiseks laiemale avalikkusele, siis peab olema tagatud ligipääsetavus nelja peamise erivajadusega (liikumis-, nägemis-, kuulmis- ja intellektipuue) inimestele. [↑](#footnote-ref-2)
2. Eakad, erivajadustega inimesed (sealhulgas liikumis-, nägemis-, kuulmis- või intellektipuudega), lapsed, väikelaste vanemad, ajutise vigastusega inimesed jt. [↑](#footnote-ref-3)