Heidy Purga

Kultuuriministeerium

Suur-Karja tn 23

15076 Tallinn

|  |  |
| --- | --- |
| min@kul.ee | (kuupäev digiallkirjas) nr 11-4/26/1214 |

|  |  |
| --- | --- |
| **Loomeettevõtjatele tugiteenuste pakkumise toetuse II taotlusvooru avamine** |  |

Lugupeetud Heidy Purga

Kultuuriministri 06.07.2023 määruse nr 7 „Loomeettevõtjatele tugiteenuste pakkumise, nende arenguplaanide elluviimise ja ekspordivõimekuse kasvu toetamise tingimused ja kord“ (edaspidi määrus) § 14 kohaselt kinnitab rakendusasutus taotlusvooru eelarve ja ajakava kinnitab ning rakendusüksus teavitab taotlusvooru avamisest, tähtajast ja taotlusvooru eelarvest oma veebilehel vähemalt 14 kalendripäeva enne taotlusvooru avamise päeva. Määruse § 18 alusel moodustab rakendusüksus projektide valimiseks hindamiskomisjoni, mille koosseis kooskõlastatakse rakendusasutusega enne taotlusvooru avamist ning määruse § 19 alusel hinnatakse taotlusi rakendusüksuse kinnitatud valikumetoodika järgi, mille rakendusüksus kooskõlastab enne kinnitamist rakendusasutusega.

Palume kinnitada loomeettevõtjate tugiteenuste pakkumise toetuse II taotlusvooru avamine:

* Taotlusvooru eelarve on 1 009 510 eurot. Juhul kui loomemajanduse tugiteenuste I vooru lõpparuannete käigus vabaneb veel täiendavaid vahendeid, siis suunata vabanenud vahendeid II taotlusvooru.
* Taotlusvoor avatakse 16.03.2026 kell 9.00 ning suletakse 20.04.2026 kell 16:00. Taotlusvooru avamisest, tähtajast ja taotlusvooru eelarvest teavitame taotlejaid hiljemalt 02.03.2026.
* Kooskõlastada loomeettevõtjatele tugiteenuste pakkumise toetuse valikumetoodika (lisa 1).

Jätkata loomeettevõtjate tugiteenuste pakkumise toetuse II taotlusvooru projektide hindamisel olemasoleva ettevõtluse ja ekspordivaldkonna hindamiskomisjoniga. Loomeettevõtjate tugiteenuste pakkumise toetuse taotluste hindamiseks palume kaasata täiendav lisaliige Ille Metsla (investeeringute osakond, teenuseomanik). Taotlusi hindab komisjon järgmises koosseisus:

* Eero Liivandi – komisjoni esimees, Ettevõtluse ja Innovatsiooni Sihtasutus
* Erki Varbola – komisjoni liige, Ettevõtluse ja Innovatsiooni Sihtasutus
* Jaak Tikko – komisjoni liige, Ettevõtluse ja Innovatsiooni Sihtasutus
* Pallas Mudist – komisjoni liige, Kultuuriministeerium, loomemajanduse valdkonna toetused
* Ille Metsla – komisjoni lisaliige, Ettevõtluse ja Innovatsiooni Sihtasutus, loomemajanduse tugiteenuste pakkumise toetus
* Riin Roosalu – asendusliige, Ettevõtluse ja Innovatsiooni Sihtasutus
* Siim Erik Akermann – asendusliige, Ettevõtluse ja Innovatsiooni Sihtasutus
* Kärt Kallion – asendusliige, Kultuuriministeerium, loomemajanduse valdkonna toetused.

Ettevõtluse ja ekspordivaldkonna hindamiskomisjoni koosseis on avalikustatud siin: [Hindamiskomisjonid - EIS](https://eis.ee/meist/hindamiskomisjonid/?context=ettevote-eestis)

Lugupidamisega

(allkirjastatud digitaalselt)

Mari-Liis Küppar

juhatuse liige

Lisad: 1. Loomeettevõtjatele tugiteenuste pakkumise toetuse taotlusvooru valikumetoodika ver2.docx

Katrin Pööra

Ettevõtluskonsultant

+372 627 9710, Katrin.Poora@eis.ee